Români cu permise de conducere din Congo. Le cumpărau din Africa și le preschimbau în țară
Doi români, acuzați că au făcut parte dintr-o rețea de traficanți de permise de conducere congoleze false, au fost condamnați definitiv.
Curtea de Apel București le-a micșorat pedepsele date de prima instanță, la 11 luni, respectiv 18 luni cu suspendare, pe motiv că procurorii DIICOT nu ar fi reușit să dovedească ce funcționari africani au mituit suspecții.
Permisele false congoleze cumpărate de cei doi au fost preschimbate apoi cu unele românești. Potrivit anchetatorilor, filiera în care au fost implicați mai mulți români și congolezi ar fi câștigat pentru fiecare permis câteva mii de dolari, de la șoferi care nu au făcut cursuri.